বিসিজি হাই স্পিড বোট-লার্জ (ডিইডব্লিউ)
বিসিজি হাই স্পিড বোট-লার্জ (ডিইডব্লিউ) হলো বাংলাদেশে নির্মিত দ্রুতগতি সম্পন্ন টহল নৌযানের-শ্রেণী যা বাংলাদেশ কোস্ট গার্ড দ্বারা ব্যবহৃত হয়। উক্ত নৌযানসমূহ বকসা মেরিন ডিজাইন, মার্কিন যুক্তরাষ্ট্র কোম্পানির প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড-এ নির্মাণ করা হয়। প্রতিটি নৌযান নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলো দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করতে সক্ষম।